

Anexa nr. 2

la Hotărârea nr. 148/2023

## DESCRIEREA INVESTIȚIEI

“Reabilitarea termică și eficientizarea energetică a Spitalului Clinic de Boli Infecțioase Cluj-Napoca”

|  |  |
| --- | --- |
| **Investitor:** | UAT Județul Cluj, prin Consiliul Județean Cluj  Calea Dorobanților nr. 106, 400609, Cluj-Napoca |
| **Beneficiarulinvestiției:** | SPITALUL CLINIC DE BOLI INFECȚIOASE CLUJ-NAPOCA  Str. Iuliu Moldovan, nr.23 |
| **Amplasament:** | România, Judeţul Cluj, municipiul Cluj-Napoca, str. Iuliu Moldovan nr. 23, Municipiul Cluj-Napoca, Județul Cluj |
| **Proiectant general:** | S.C.”PRONET” S.R.L., Zalău, Județul Sălaj |
|  |  |

**CARACTERISTICILE INVESTITIEI:**

Clădirea vizata are ca tema lucrari de reabilitare termica si eficientizare energetica a Spitalui Clinic de Boli Infectioase Cluj-Napoca, situat pe str. Iuliu Moldovan, nr. 23, județul Cluj.

Din punct de vedere al tipologiei, clădirea studiata se caracterizeaza prin: Zona teritorială - urbana, amplasată în intravilanul localității, în zona centrală.

Clădirea a fost realizată în anii 1970, iar datorită utilizării adecvate și intervențiilor de reparații parțiale, aceasta se prezintă într-o stare fizică medie spre bună, dar necesită reabilitare din punct de vedere termo-energetic.

Cladirea vizată se încadrează în:

**CATEGORIA DE IMPORTANȚĂ** *“****B****”* ***– DEOSEBITĂ*** (conform HGR. Nr. 766 / 1997 – anexa 2), **CLASA DE IMPORTANȚĂ** *“****II****”* (conform Codului de proiectare seismică P 100 / 1 - 2008) si **GRAD DE REZISTENȚĂ LA FOC** *“****I****”* (conform Normativ de proiectare P 118 / 1999 privind siguranța la foc).

*SITUATIA EXISTENTA:*

Spitalul Clinic Boli Infecțioase Cluj-Napoca este unitate cu personalitate juridică care are o capacitate de 235 paturi spitalizare continuă, 25 paturi de spitalizare de zi și un ambulatoriu integrat, având următoarea structură organizatorică aprobată prin Hotărârea Consiliului Județean Cluj, cu avizul conform al Ministerului Sănătății, clasificat în categoria 11 M, dar care are în componenţa sa, cea mai mare unitate ambulatorie publică din România.

Structura spitalului se prezintă astfel:

* Sectie clinica boli infecțioase I Adulti:

- 43 de paturi, din care Paturi DTA: 2

* Sectie clinica boli infecțioase COVID 19 II Adulti:

- 24 de paturi, din care Paturi DTA: 2

* Sectie clinica boli infecțioase COVID 19 III Adulti:

- 24de paturi, din care Paturi DTA: 2

* Sectie clinica boli infecțioase IV Adulti:

- 43 de paturi, din care Paturi DTA: 2

* Sectie clinica boli infecțioase COVID 19 V Adulti:

- 24 de paturi, din care Paturi DTA: 2

* Sectie clinica boli infecțioase VI Adulti si Copii:

- 24 de paturi din care:

- Adulti 12 – DTA: 2

- Copii 10 - DTA: 2

* Sectie clinica boli infectioase HIV/SIDA: - 43 de paturi, din care Paturi DTA: 2
* Compartiment Terapie Intensiva: - 10 paturi

*TOTAL: 235 paturi spitalizare continua*

* Unitatea de transfuzie sanguina
* Spital de zi boli infectioase si post COVID 19: - 10 paturi
* Spital de zi HIV/SIDA: - 5 paturi
* Centru de evaluare COVID 19: - 10 paturi
* Camera de garda
* Cabinete boli infecțioase
* Cabinet Antirabic
* Farmacie
* Compartiment de prevenire a infecțiilor asociate asistentei medicale
* Lalorator de analize medicale
* Serviciu de Anatomie Patologica
* Bloc Alimentar
* Serviciul Administrativ
* Serviciul Administrativ Gospodăresc și întreținere

*SOLUTIA PROIECTATA:*

Obiectivele principale care se doresc a fi realizate prin implementarea acestui proiect sunt, dupa cum urmeaza:

* Reabilitarea termică a anvelopei clădirii *–* în perioada, de peste 50 de ani de la darea în folosință a clădirii (anul 1970), aceasta nu a beneficiat de interventii de reabilitare termica, astfel că abordarea acestor lucrări reprezintă o necesitate firească.

Prin realizarea lucrărilor de intervenții se urmărește creşterea performanţei energetice a clădirii, ţinându-se cont de condiţiile climatice exterioare şi de amplasament, de cerinţele de confort interior, de nivel optim din punctul de vedere al costurilor, al cerinţelor de performanţă energetică, reducerea consumurilor termo-energetice si reducerea corespunzatoaree a emisiilor de CO2.

* Pentru întregul obiectiv se propun soluții de refacere a hidroizolatiior la nivelul soclurilor si al acoperisurilor de tip terasa (circulabila si necirculabila).
* Implementarea soluțiilor de producere energie din surse regenerabile prin instalarea unui sistem de panouri fotovoltaice, pe toata suprafata terasei de la ultimul nivel (corpurile A1, A2, B si C), care sa functioneze in sistem - ON GRID.
* Interventii asupra instalatiilor din ansamblul spitalului
* modificari aduse punctului termic (centralei termice a spitalului) pentru imbunatatirea si optimizarea consumurilor de energie electrica si gaze naturale, prin inlocuirea cazanelor existente (invechite si energofage), cu cazane noi, in constructie din inox, cu functionare in condensare;
* asigurarea echiparii cu dispozitive de autoreglare pentru reglarea distinctă a temperaturii și calității aerului interior, în fiecare încăpere încălzită/ răcită direct sau într-o zonă încălzită/ răcită din clădire și/ sau unitatea de clădire și anume, dotarea corpurilor statice existente cu robineti cu cap termostatat. Acestea permit reglarea automată a puterii de încălzire/ răcire în funcție de temperatura interioară setată de utilizator;
* inlocuirea aparatelor de iluminat invechite (fluorescente/ incandescente) cu aparate de iluminat cu LED-uri, pentru reducerea consumului de energie, astfel incat la finalul implementarii proiectului intregul ansamblu al spitalului sa dispuna de un sistem de iluminat interior economic (LED);
* realizarea instalațiilor de iluminat exterior al fatadei principale a clădirii.

*Lucrarile nu aduc modificari/ interventii asupra structurii de rezistenta a constructiei.*

Investitia vizeaza prevederea unui strat termoizolant continuu pe conturul anvelopei clădirii și realizarea unui nivel de izolare termică care să asigure valorile rezistenţelor termice cerute pentru incadrarea in standard NZEB (near zero energy buildings), inclusiv un impact minim al punților termice prin tratarea adecvată a zonelor si detaliilor de îmbinare care reprezintă punți termice.

**Alcatuire și configurație:**

Ansamblul studiat propus pentru eficientizare energetica este alcătuit, din punct de vedere juridic, din 6 corpuri de clădire, astfel:

CORP A1 (CF 334066-C1):

S. construita la sol = 559 mp;

S. construita desfasurata = 3278 mp;

regim de inaltime: St+2D+P+3E+Er.

CORP A2 (CF 334066-C2):

S. construita la sol = 705 mp;

S. construita desfasurata = 4578 mp;

regim de inaltime: St+2D+P+3E+Er.

CORP B+C (CF 334066-C3):

S. construita la sol = 854 mp;

S. construita desfasurata = 4630 mp;

regim de inaltime: St+D+P+3E+Er (Corp B) si St+2D+P+3E+Er (Corp C).

CORP B1 (CF 334066-C4):

S. construita la sol = 114 mp;

S. Construita desfasurata = 121 mp:

regim de inaltime: St+D.

CORP D (CF 334066-C5):

S. construita la sol = 295 mp;

S. construita desfasurata = 600 mp;

regim de inaltime: D+P+E.

CORP E (CF 334066-C6):

S. construita la sol = 184 mp;

S. construita desfasurata = 184 mp;

regim de inaltime: P.

**Caracteristici geometrice:**

* P – perimetrul constructiei: 316.8 m;
* H – inaltimea constructiei: +23.50 m;
* Regim inaltime: St+2D+P+3E+Er/ St+D+P+3E+Er/ St+D/ D+P+E/ P;
* Hnivel – inaltimea de nivel: 3.30 m;
* Hlib – inaltimea libera: max. 3.05 m;
* Sc – suprafata construita la sol: 2711 mp (total 2754 mp, conf. CF);
* Sd – suprafata desfasurata: 13391 mp (total 13434 mp, conf. CF);
* Sinc – suprafata spatiilor incalzite: 10734.2 mp;
* Su – suprafata utila: 11438.3 mp;
* V – Volumul cladirii: 54220 mc;
* Vinc – Volumul incalzit al cladirii: 32739.31 mc:
* Nr. max. utilizatori (posibil aflati simultan in cladire): 500 persoane.

Ansamblul spitalului are dimensiunile de gabarit, în plan (dimensiuni maxime ale corpurilor principale): 93,00 x 65,50 m.

**Structura de rezistenţă existentă este alcătuită din:**

* Fundații continue din beton armat
* Structură portantă cadre de beton armat
* Pereţi structurali din cărămidă portantă
* Închideri exterioare din zidărie de cărămidă cu goluri
* Planșeu toate nivelurile din beton armat
* Planșeu peste ultimul nivel din beton armat
* Acoperiș tip terasa (circulabilă și necirculabilă)

Conform studierii stării tehnice actuale și datorită utilizării adecvate și intervențiilor de reparații parțiale efectuate de-a lungul timpului se poate admite faptul că clădirea se află într-o stare fizică medie spre bună din punct de vedere structural - arhitectural și al instalaţiilor**.**

Nu sunt necesare interventii la sistemele de instalatii interioare ale clădirii, dar se pot propune soluţii de modernizare pentru reducerea consumurilor.

A. *Se prezinta în continuare alcătuirea și starea tehnică a elementelor structurale componente, pe baza investigațiilor efectuate (conform Expertizei Tehnice nr. E232/ 2022 elaborată de către Expert Tehnic atestat prof. dr. ing. Păcurar Vasile)*

Din observaţiile, sondajele şi măsurătorile efectuate în teren, precum şi din studiul documentelor avute la dispoziţie s-au constatat următoarele:

Construcţiile în studiu au fost realizate în perioada anilor 1970.

Din încercările efectuate cu sclerometrul s-a constatat că betonul folosit este conform cu cele prevăzute în proiectele din perioada în care au fost executate corpurile de clădire în studiu.

Determinarea poziţiei armăturii în principalele elemente structurale a relevat faptul că armarea este conformă cu uzanţele de proiectare, de la momentul întocmirii proiectului clădirilor, având deficit de armătură transversală pe zone potenţial plastice (la stâlpi şi grinzi).

Pe zone restrânse, local, s-au constatat elemente cu betonul degradat. Zonele pe care s-au constatat degradări sunt: zona de acces pe acoperişul terasă, elementele exterioare, scări exterioare. Acestea au o mică amploare şi nu afectează comportarea de ansamblu a clădirii analizate.

Chiar dacă local au fost reabilitate şi reparate de-a lungul timpului, pe majoritatea zonelor straturile de izolaţii ale acoperişului terasă sunt de slabă calitate, învechite, degradate, favorizând infiltraţiile de apă.

Trotuarele de gardă sunt degradate pe unele zone, datorită infiltraţiilor de apă, a fenomenului de îngheţ-dezgheţ şi a modului de execuţie.

Corpurile de clădire care alcătuiesc spitalul, în ansamblul lor, au avut o comportare satisfăcătoare în timp, nefiind semnalate degradări importante ale elementelor structurale, doar degradări locale, de suprafaţă, ca urmare a infiltraţiilor de apă şi a fenomenului de îngheţ-dezgheţ.

*B. Descrierea generală a clădirii din punct de vedere al auditării energetice (conform Raportului de Audit Energetic nr. 26/ 2022 elaborat de către Auditor energetic atestat arh. Șimon Andrea-Ildiko)*

B.1. Starea actuală a elementelor de anvelopă:

*Descrierea starii actuale a peretilor exteriori:*

Peretii exteriori prezintă urme de umezire, tencuielile din zona rosturilor, aticelor si soclurilor sunt umezite, degradate si in multe locuri cazute.

*Descrierea starii actuale a elementelor vitrate aferente peretilor exteriori:*

Tamplariile, aflate in stare medie spre buna, satisfac cerintele normelor in vigoare la ora actuala, dar nu corespund normelor pentru a atinge cerintele NZEB.

*Descrierea inchiderilor superioare ale constructiei:*

Acoperisul (de tip terasa necirculabila) este etans, fara infiltratii.

*Descrierea inchiderilor inferioare ale constructiei:*

Nu sunt infiltratii la nivelul soclurilor cladirii si exista trotuar de garda pe aproape tot conturul cladirii, dar este degradat.

B.2. Starea actuală a componentei de instalații**:**

*Descrierea starii actuale a instalatiilor de incalzire a cladirii:*

Centrala termica proprie, pe gaze naturale este amplasata intr-un corp de cladire separat (C6 – conf. CF). Radiatoare din panouri de otel si tabla sunt functionale si se afla intr-o stare medie. O parte din acestea au fost schimbate pe parcursul mai

multor interventii succesive asupra instalatiilor interioare.

*Descrierea starii actuale a instalatiilor de preparare apa calda a cladirii:*

Cladirea dispune de instalatie de preparare apa calda menajera, conectata si alimentata de la centrala termica proprie.

*Descrierea starii actuale a instalatiilor de asigurare a iluminatului interior:*

Aceste instalatii se afla in stare buna si sunt alcatuite din corpuri de iluminat de tip fluorescent in proportie de aprox. 40% si de tip LED, in proportie de aprox. 60%.

*Descrierea starii actuale a instalatii de climatizare:*

Exista instalatii de climatizare de tip split montat in corpul B, acestea nu acopera toate spatiile, ci doar un procent de aprox. 35%.

*Descrierea starii actuale a instalatiilor de asigurare a ventilarii organizate:*

Nu exista instalatie de ventilare organizata, doar ventilatii locale pentru grupurile sanitare si unele spatii din bucatarie, laboratoare si spalatorie.

*Nota: La momentul elaborarii prezentei documentatii exista in derulare un demers de implementare (realizare lucrari de executie) al unui sistem de ventilare mecanica, filtrare si tratare a aerului pentru sectiile de spitalizare continua din cadrul spitalului (corpurile A1 si A2, respectiv C1 si C2 – conf. CF).*

**Concluzii**

*Soluţiile tehnice şi măsurile propuse de către expertul tehnic şi, auditorul energetic spre a fi dezvoltate în cadrul documentaţiei de avizare a lucrărilor de intervenţii*

*Recomandări pentru reabilitarea acoperişului:*

Datorită faptului că straturile de izolaţii termice ale acoperişului terasă sunt îmbătrânite şi degradate, iar la nivel de hidroizolaţii, chiar dacă s-a intervenit în timp pentru reparaţii, nu s-a făcut niciodată o înlocuire totală, recomandăm demontarea în totalitate a izolaţiilor acoperişului şi refacerea lor corespunzătoare.

Prin urmare, se vor demonta integral toate straturile de izolaţii existente la planşeul terasă, până la placa de beton armat de la ultimul nivel. Lucrările de demontare vor fi executate îngrijit, de sus în jos, fără producerea de şocuri sau vibraţii care să poată duce la deteriorarea elementelor adiacente celor care se demontează. La execuţia lucrărilor de demontare vor fi respectate toate normele şi normativele în vigoare care reglementează execuţia unor astfel de lucrări.

Se vor reface corespunzător straturile de izolaţii ale acoperişului terasă,

folosind izolaţii moderne, uşoare şi de calitate. Se va asigura colectarea corespunzătoare a apelor meteorice.

Se va acorda atenţie deosebită la detaliile de arhitectură pe zonele de racord între corpuri şi pe zonele cu regim de înălţime diferit.

*Recomandări pentru amplasarea de panouri fotovoltaic acoperişul clădirilor:*

Montarea de panouri fotovoltaice şi/'sau solare este posibilă pe următoarele corpuri de clădire, din cadrul spitalului: A1, A2, C şi B (cu excepţia zonei de capăt). Nu vor fi dispuse panouri fotovoltaice şi/sau solare pe acoperişul terasă al corpului B1, D şi pe zona de capăt a copului B.

Având în vedere faptul că încărcarea suplimentară din panourile fotovoltaice şi/sau solare şi fotovoltaice este sub 5% din încărcarea permanentă totală, considerăm că acestea nu vor influenţa în mod decisiv buna comportare în timp a structurilor analizate. Montarea panourilor fotovoltaice si/sau solare este posibilă cu respectară unei distribuţii a încărcării de aproximativ 25 kg/mp. Nu se admit, încărcări concentrate mari direct pe planșeul acoperișului terasă. Pentru distribuirea încărcărilor cât mai uniform, panourile vor fi aşezate pe şiruri de grinzi continue metalice, bine ancorate în structura de beton. De asemenea la amplasarea panourilor se va ține seama ca acestea să nu fie dispuse pe zone de placă în consolă.

*Recomandări pentru repararea elementelor de beton armat degradate:*

Pe zone restrânse, local s-au constatat elemente cu betonui degradat. Acestea au o mică amploare şi nu afectează comportarea de ansamblu a clădirilor analizate. La toate elementele de beton armat care prezintă degradări se va reface geometria iniţială. Suprafeţele betonului pe zonele afectate vor fi pregătite prin îndepărtarea betonului necorespunzător, care se desprinde prin ciocănire, care este poros, murdar sau îmbibat cu substanţe chimice şi din zonele unde betonul a suferit fenomenul de segregare încă de la turnare. În continuare se buciardează suprafaţa pentru o mai bună aderenţă între mortarul nou şi betonul vechi. După aceste operaţii se trece la curăţirea suprafeţei cu o perie de sârmă şi se desprăfuieşte. Acolo unde este cazul se vor executa completări cu armătură, folosindu-se după caz bare independente sau plase sudate. Având în vedere gradul redus de afectare, refacerea secţiunilor se poate face prin tencuire/ torcretare, după caz. După refacerea geometriei iniţiale toate elementele se vor proteja împotriva factorilor nocivi (zugrăveli sau vopsitorii speciale, după caz etc.).

*Recomandări suplimentare:*

Se vor lua măsuri curente de reparaţii pe toate zonele cu degradări.

Se vor revizui/ corecta/ reface trotuarele de gardă, pe zonele unde este necesar.

Pentru înlocuirea tâmplăriilor nu se impune luarea unor măsuri suplimentare.

Din punct de vedere al încărcărilor suplimentare aduse pe structuri de placarea cu termoizolaţii, acestea sunt neglijabile şi nu este necesară luarea unor măsuri suplimentare. Acest tip de lucrări nu modifică comportarea structurii de rezistentă a clădirilor.

Se vor desfiinţa structurile improvizate existente pe zona corpului B1: containere, chioşcuri etc.

*Pentru partea de auditare energetica*

In urma analizării performanței termotehnice a constructiei se conluzionează că aceasta nu este conformă, dar se pot lua măsuri de reabilitare termica în vederea imbunătățirii consumurilor specifice cu reducerea corespunzatoarea a emisiilor de CO2.

Constructia în starea actuală are consumuri energetice specifice mari parametrii pentru încălzire determină încadrarea ei in clase de consumuri energetice slabe în categoria D pe încălzire, respectiv C pe clădire global.

Prin luarea unor măsuri va avea loc imbunătățirea confortului termic, gradul de utilizare și generarea de venituri suplimentare, totodată și imbunătățirea sensibila a performantei energetice a cladirii cu scaderea corespunzatoare a consumurilor de energie, emisiilor de CO2 si a cheltuielilor aferente.

Se recomanda imbunătățirea performantelor energetice ale cladirii in vederea scăderii consumurilor energetice specifice si totale.

Pentru reducerea pierderilor de căldură se recomandă intervenții la nivelul fațadei clădirii prin anveloparea corespunzatoare a acesteia.

**PROPUNERI**

Lucrările de reabilitare termică și eficientizare energetică a clădirii S.C.B.I. vizeaza corpurile de clădire A1, A2, B, B1, C, D și E și cuprind următoarele măsuri de intervenție:

Pentru anvelopa cadirii:

- termoizolarea peretilor exteriori - cu vată minerală bazaltică cu grosime de **15 cm** și tencuieli decorative exterioare in procent de 80-85%;

- termoizolarea peretilor exteriori - fatade ventilate (cu placari tip HPL) si placari cu piatra naturala;

- termoizolarea soclurilor cladirii, precum si a zonei de elevatii ingropate, pana la adancimea de minim -50 cm, fata de cota terenului amenajat (C.T.A.), cu termoizolatie din polistiren extrudat (XPS) de minim **10 cm** grosime;

- izolarea spaletilor din zona ferestrelor cu polistiren extrudat (XPS) de min 3 cm grosime (optim **4-5 cm**, in functie de situatie si posibilitatea tehnica);

- izolarea planseului superior al intregii cladiri (pe corpuri) cu termoizolatie din polistiren extrudat (XPS) de minim 25 cm grosime si protejarea acestuia, inclusiv refacerea tuturor straturilor de hidroizolatie ale acoperisului terasa (necirculabila).

- implementarea de solutii pentru diminuarea efectului negativ al puntilor termice din zona balcoanelor si copertinelor, prin izolarea acestora;

- inlocuirea tâmplăriilor exterioare existente (**total**) cu unele ce beneficiaza de performanță termică ridicată: rama termoizolantă și vitraj triplu (trei foi de geam), cu tratare low-e și de protecție solară, cu aer si gaze rare (Argon) între foile de geam folosindu-se baghete calde) și permeabilitate la aer

redusă; poziționarea corectă a acestora în raport cu alcătuirea constructivă a parții opace și etanșarea corectă pe contur, reglarea unui factor de transmisie a energiei solare „g” adaptat la condițiile de expunere la radiatia solara a vitrajelor, precum și prevederea de dispozitive de protecție solară suplimentară (pentru umbrire);

- pentru conformarea NZEB se propune tâmplărie exterioară cu coeficient de transfer termic corectat de maxim 1,1 W/m2K şi factor solar g de 0,50 pentru suprafeţele orientate NE, N, NV, şi maxim 0,38 pentru cele orientate E, S, V. Montajul se va face la faţa exterioară a peretelui sau în interiorul termoizolaţiei, cu măsuri de etanşare (montaj în goluri tencuite cu bandă

precomprimată si/ sau folosirea benzilor de etanşare - in functie de situatie), astfel încât rata de ventilare suplimentară în raport cu rata de ventilare specifică să nu fie mai mare, în medie, de 0.2 schimburi pe oră, în sezonul de încălzire;

- montare de pervaze exterioare la toate ferestrele, pentru impiedicarea infiltratiei de apa in termoizolatia aplicata;

*Lucrari conexe pentru imbunatatirea performantei energetice a cladirii :*

- hidroizolare la nivelul soclurilor pentru eliminarea infilratiilor pe langa pereti, sub cota terenului sistematizat;

- realizarea continuitatii trotuarului de garda in jurul cladirii pentru hidroizolare si protejarea termoizolatiei soclului si a a elevatiilor ingropate;

- refacerea sistemului de colectare si dirijare a apelor pluviale - acolo unde este cazul.

Din punct de vedere al eficientizarii energetice se urmareste:

- dotarea cladirii cu un sistem de panouri fotovoltaice cu montaj pe acoperisul terasa al spitalului, pentru producere locala a energiei electrice;

- inlocuirea aparatelor de iluminat invechite (fluorescente/ incandescente) cu aparate de iluminat cu LED-uri, pentru reducerea consumului de energie, astfel incat la finalul implementarii proiectului intregul ansamblu al spitalului sa dispuna de un sistem de iluminat interior economic (LED);

- modificari aduse punctului termic (centralei termice a spitalului) pentru imbunatatirea si optimizarea consumurilor de energie electrica si gaze naturale, prin inlocuirea celor 3 cazane standard existente de 700 kW fiecare, cu 6 cazane in constructie din inox, cu functionare in condensare, avand fiecare 320 kw;

- dotarea corpurilor statice existente cu robineti cu cap termostatat.

**DURATA**

Durata de realizare propriu-zisă a investiției (execuția lucrărilor), după obținerea finanțării și derularea procedurilor de achiziție publică pentru desemnarea executantului lucrărilor, se estimează la *12 luni.*

Proiectant:

*Administrator*S.C.”PRONET” S.R.L.

Ing. Aurelian STRÂMBU

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tișe Simona Gaci